תמרה מיאלניק

תמרה מיאלניק (נולדה ב-10 בנובמבר 1947) היא רקדנית, כוריאוגרפית ישראלית וזמרת יידית, מייסדת להקת תיאטרון מחול ירושלים, זוכת פרס שר החינוך ליוצרים בתחומי התרבות היהודית בשנת 2016, וזוכת פרס יקירת ירושלים למחול לשנת 2007. מיאלניק נולדה בבריסל שבבלגיה, להורים ניצולי שואה: ישראל לרר וציפורה לבית קליינהנדלר (ניצולת מחנות הריכוז אושוויץ, רוונסבריק, ופוגרום קיילצה). לאחר פטירתם בשנות ה-60, תמרה אומצה על ידי הגב' מרים לונסקי-כץ (אשת חינוך ומייסדת תיאטרון יידיש שפעלה בבריסל), שם החלה תמרה את דרכה הבימתית כזמרת וכשחקנית יידית. בשנת 1966 הקימה להקת ריקודי עם כחלק מפעילותה במרכז הקהילתי על שם בן-גוריון (צר'). במקביל, הדריכה בתנועת הנוער של השומר הצעיר ונשלחה מטעמה ללונדון, להרקיד בפסטיבל תנועות הנוער הציוניות של אירופה. שם פגשה מיאלניק את בעלה לעתיד דב מיאלניק שנשלח להיות אקורדיוניסט בפסטיבל מטעם תנועת הנוער איחוד הבונים מפריז. בשנת 1969 סיימה מיאלניק את לימודיה בסמינר למורים בבריסל, והקימה את הקברט Le Chat écarlate. בין השנים 1970–1971 מיאלניק התגוררה בפריז וייסדה להקת ריקודי עם, במקביל לפעילותה במחלקת הנוער והחלוץ מטעם הסוכנות היהודית בפריז. בנוסף, הופיעה כזמרת יידית ברחבי אירופה. בגיל 24 שנים, ב-19 באוקטובר 1971, עלתה לישראל. לראשונה בחייה, החלה לימודי מחול (בלט קלאסי, מחול מודרני וכוריאוגרפיה) באקדמיה למוסיקה ומחול ע"ש רובין בירושלים. בין השנים 1972–1974 רקדה תמרה ב"להקת ירושלים למחול בן זמננו", להקתה של חסיה לוי אגרון. בשנת 1975 מיאלניק הקימה עם הכוריאוגרפית פלורה קושמן את להקת המחול של "גלריית תיאטרון ירושלים" שהפכה ב-1977 לסדנת המחול הירושלמית. בשנת 1976 הקימה מיאלניק, בשיתוף עם איש החינוך והפולקלור שלום חרמון, את מגמת המחול הראשונה בארץ בבית הספר התיכון של האקדמיה למוסיקה ומחול, לבקשתה של הגב' חסיה לוי אגרון. בתחילת שנות ה-80 הייתה תמרה בחזית בימת הפרינג' בארץ. תמרה יצרה והופיעה במספר לא מבוטל של יצירות החוקרות את התרבות והזהות היהודית דרך מחול, שירה, זמרה, ומשחק ובשילוב השפה יידיש. בשנת 1985, יחד עם בעלה דב מיאלניק (מוזיקאי ומעצב תאורה, זוכה פרס הבמה לילדים ונוער לשנת 2006) ייסדה את תיאטרון מחול ירושלים. באותה השנה, זכתה במלגת קרן התרבות אמריקה – ישראל ע"ש שרת על פועלה כמורה, ומקימת מגמת המחול הראשונה. ב־1989 זכתה תמרה בפרס על שם גרטרוד קראוס עבור יצירתה 'צחוק עשה לי', וב־2007 זכתה בתואר "יקירת העיר ירושלים למחול" על תרומתה לפיתוח וקידום תחום המחול בירושלים, ביצירתה ובכך שהעמידה דורות רבים של רקדנים. ב-2012 הקימה מיאלניק את תמ"י (תיאטרון מחול יהודי), להקת מחול המיועדת למגזר הדתי. ובשנת 2016, זכתה מיאלניק בפרס שר החינוך ליוצרים בתחומי התרבות היהודית על פעילותה רבת השנים ויצירתה האמנותית העוסקת בסוגיית הזהות היהודית. מנימוקי השופטים בוועדה: "על פועלה ב-40 השנים האחרונות ועל העשייה הרבה בפיתוח תחום המחול, על הקמה וניהול מגמת המחול הראשונה בירושלים. בהקמת להקת מחול דתית, לפני כשלש שנים, נתנה הגב' תמרה מיאלניק אפשרות לרקדניות לבטא את כישוריהן עם חומרים כוריאוגרפיים התואם את הלך רוחן ובכך מילאה חלל שנפער עם השנים בתחום המחול בקרב המגזר האמוני." מכורה שלי (1972) במעגל הזמן (1973) אדג'ו (1974) ולא ילמדו עוד מלחמה (1975) אוד מצל מאש (1978) בבואות (1979) דפי מחברת (1982) שלוש מחשבות מאת ר' נחמן מברסלב (1984) צחוק עשה לי (1987) הלולין מויטבסק (1988) ההליכה לקיסריה (1991) דרך בית לחם (1992) צעדים (1998) היה היה (2004) כשאגדל להיות קטן (2007) מדיה וקבצים בנושא תמרה מיאלניק בוויקישיתוף רינה גלוק וטלי אשל, שיחות על המחול בישראל, שיחה עם תמרה מיאלניק נעמי אלטרץ, תמרה מיאלניק ידין מילר, תמרה מיאלניק שנתון 1981, 'בבואות', עמ' 10 שרון טוראל, מחול עכשיו, תמרה מיאלניק- שלוש מחשבות: זהות יצירה והוראה, פברואר 2022 אייל מלובן, בין קודש למחול: הבלט הירושלמי צונח בתל אביב, באתר הארץ, 20 בינואר 2011 Marion Fischel, The mother of modern Yiddish dance births a dati troupe Claudine Douillet, Empreintes : Tamara Mielnik ד"ר גליה דוכין-אריאלי, The holocaust as reflected in israeli art music, עמ' 6 European Holocaust Research Infrastructure, מרים לונסקי-כץ אשת חינוך ומייסדת תיאטרון יידיש בבריסל פרס שר החינוך ליוצרים בתחומי התרבות היהודית, באתר cms.education.gov.il מרים לונסקי-כץ אשת חינוך ומייסדת תיאטרון יידיש בבריסל, באתר European Holocaust Research Infrastructure NATIONAL LIBRARY OF FRANCE, קברט Le Chat écarlate, ‏2013-09-26 חוה נובק, להקת מחול בירושלים, דבר, 19 בינואר 1978 דורה סודין, מעיל בירושלים, מעריב, 2 בינואר 1979 יעל מירו-חרובי; ד"ר נורית רון רונקין, פספורט 2016, עמ' 48 יאיר צולר, האידיש מתעוררת, חדשות, 1 ביולי 1992 רות אשל, %20להקת התמסדות וצנטרליזציה: מחול בישראל 1964–1977, באתר קולות המחול, ‏יוני 25, 2009 חיים נגיד, בבואות חדשות במראה, מעריב, 28 ביוני 1985 חוה נובק, תמרה מיאלניק במחול, שירה וזמר, דבר, 11 במרץ 1982 דורה סודין, תמרה רוקדת ושרה, מעריב, 25 במאי 1980 רות אשל, חוברת - 'אוגדן המחול בישראל' 2002 | להקות מחול בישראל | להקת תיאטרון מחול ירושלים | הספרייה הלאומית, באתר www.nli.org.il להקת המחול תמ"י (תיאטרון מחול יהודי) מבית "תיאטרון מחול ירושלים" מצרפת לשורותיה רקדניות חדשות - דתיות וחילוניות, באתר www.scooper.co.il ששת מדווח מהשטח, פרס ליוצרים בתחום התרבות היהודית לשנת תשע"ו 2016 יוענק לרקדנית והכוריאוגרפית הוותיקה תמרה מיאלניק, ‏2016-09-08 אריה יאס, אמש בבידור, מעריב, 7 בדצמבר 1986 בית אבי חי | מסר חינוכי, באתר www.bac.org.il